Vinis (miestas)
Vinis (viet. Vinh) – miestas šiaurinėje Vietnamo dalyje, Bakbo įlankos pakrantėje, prie Ka upės žiočių. Ngeano provincijos administracinis centras. Pro miestą eina pagrindinis šalies plentas ir geležinkelis. Jūrų uostas yra Benthiujo mieste. Medienos apdirbimo, cemento, plytų gamybos įmonės, maisto pramonė, mechanikos dirbtuvės. Veikia universitetas. Netoli Vinio yra Haišono šventykla, o Hoangču kaime gimė Vietnamo revoliucionierius Ho Ši Minas.